આ જ સિરીયલમાં પત્રકાર પોપટલાલનું પાત્ર ભજવતાં શ્યામ પાઠક હકીકતમાં કુંવારા નથી. તેમને સુંદર પત્ની અને બે બાળકો પણ છે. સિરીયલમાં જેઠાલાલનું પાત્ર ભજવતાં દિલીપ જોશીને પણ હકીકતમાં ટપ્પુ જેવડો જ પુત્ર છે. સબ ટીવી પર આવતી આ સિરીયલનો પહેલો એપિસોડ 28 જુલાઈ, 2008ના દિવસે ઑન એર થયો હતો. જો કે ત્યારે કોઈએ એવું વિચાર્યું પણ નહીં હોય કે આ શૉ આટલો બધો લોકપ્રિય બની જશે. આ શૉના 2000થી પણ વધુ એપિસોડ રિલીઝ થઈ ગયા છે. તો, આવો અમે તમને આ સિરીયલના પાત્રોની રિઅલ ફેમિલી વિશે જણાવવા જઈ રહ્યા છીએ.